Keižonys
Keižonys – kaimas Jonavos rajono savivaldybėje, 19 km į pietryčius nuo Jonavos, Gaižiūnų miškų apsuptyje, prie Neries intako Vėgėlės. Ties šių upių santaka yra buvęs kaimas Guniai, dabar priklausantis Keižonių teritorijai. Yra veikiančios kapinės. Auga Upninkų liepos, gamtos paminklas nuo 1984 m. Valstybės saugomas gamtinio kraštovaizdžio objektas nuo 1999 m. Gretimame miške ošia senas Napoleono ąžuolas. Rasta Gunių senovės gyvenvietė.